laion/Wikipedia-Exotic huggingface dataset:
קסיה אלר

קסיה אלר (בפורטוגזית: Cássia Eller‏; 10 בדצמבר 1962 - 29 בדצמבר 2001) הייתה מוזיקאית וזמרת ברזילאית. אלר נולדה בריו דה ז'ניירו, אך בילתה את רוב נעוריה בבלו הוריזונטה. ב-1990 היא חזרה לריו והקריירה המוזיקלית שלה נסקה. מקורו של האלבום המפורסם ביותר שלה הוא בהופעה חיה ב-MTV הברזילאי ונקרא Acústico MTV ואילו שיריה הידועים ביותר הם גרסתה ל"Malandragem" והלהיט הברזילאי "Segundo sol". סגנון המוזיקה שלה מביע שילוב של רוק ומוזיקה ברזילאית פופולרית. אלר הייתה ידועה בקולה העמוק והמחוספס והוכרה כאחת הזמרות הלסביות הברזילאיות. עקב אופי מיניותה וסגנונה המוזיקלי נוצרו השוואות בינה לבין מוזיקאיות אחרות כ-Ani DiFranco ,Indigo Girls ו-Melissa Etheridge. היא מתה ב-29 בדצמבר 2001 לאחר שהוחשה לבית החולים בריו דה ז'ניירו על ידי בת זוגה. היא אושפזה כשהיא הוזה ולא נהירה וסבלה מסדרת התקפי לב; חקירת משטרה גילתה שמקורו של ההתקף היה דווקא במצב ליבה ולא בשימוש יתר של סמים. היא הייתה בת 39 במותה והותירה אחריה בן צעיר שנשאר תחת חסותה של בת זוגה. קסיה אלר הותירה אחריה מורשת מוזיקלית הנשמרת עד ימינו בברזיל ופופולריותה רק גדלה מאז מותה. תחנות רדיו ברזילאיות שונות ממשיכות להשמיע את שיריה, ואלבומיה נמכרים עד היום בהצלחה רבה. 1990 Cássia Eller 1992 O Marginal 1994 Cássia Eller 1997 Veneno AntiMonotonia 1999 Com Você... Meu Mundo Ficaria Completo 2002 Dez de Dezembro 1996 Cássia Eller Ao Vivo 1998 Veneno Vivo 2000 Cássia Rock Eller 2001 Acústico MTV 1997 Minha História 1997 Música Urbana 1998 Millennium 2002 Série Gold 2003 Perfil 2004 A Arte de Cássia Eller 2004 I Love MPB 2005 Novo Millennium 2000 Com Você... Meu Mundo Ficaria Completo 2001 Acústico MTV מדיה וקבצים בנושא קסיה אלר בוויקישיתוף קסיה אלר, סרטונים בערוץ היוטיוב קסיה אלר, במסד הנתונים הקולנועיים IMDb (באנגלית) קסיה אלר, באתר AllMovie (באנגלית) קסיה אלר, במסד הנתונים הקולנועיים KinoPoisk (ברוסית) קסיה אלר, באתר אפל מיוזיק (באנגלית) קסיה אלר, באתר ספוטיפיי קסיה אלר, באתר Last.fm (באנגלית) קסיה אלר, באתר AllMusic (באנגלית) קסיה אלר, באתר MusicBrainz (באנגלית) קסיה אלר, באתר Yandex.Music (ברוסית) קסיה אלר, באתר Discogs (באנגלית) קסיה אלר, באתר Songkick (באנגלית) קסיה אלר, באתר טיידל (באנגלית)
אנרי וייטאן

אנרי וייטאן (Henri Vieuxtemps;‏ 17 בפברואר 1820 – 6 ביוני 1881) היה מלחין וכנר בלגי. וייטאן נולד בבלגיה בעיר ורוויה ליד לייז'. הוריו עסקו באריגה. אביו, שהיה כנר חובב ובונה כינורות, הבחין בכישרונות הנגינה של הילד. בגיל 6 הופיע וייטאן לראשונה בקונצרט פומבי בנגנו את הקונצ'רטו לכינור ותזמורת של פייר רוד. הוא החל להתפרסם בבלגיה ופגש בכנר הבלגי המפורסם שארל דה בריו, שהשיג לו מלגת לימודים בפריז, שם הופיע לראשונה, שוב בקונצ'רטו של רוד, וזכה להצלחה. הוא למד אצל בריו, אך כעבור שנה נאלץ לחזור לבלגיה בגלל המהפכה של יולי ובגלל נישואי בריו לזמרת מריה מאליברן ויציאתו למסע קונצרטים. בשובו לבריסל המשיך וייטאן לפתח את טכניקת הכינור שלו בכוחות עצמו. גישתו המוזיקלית העמיקה הודות לנגינה עם זמרת המצו-סופרן המוזיקלית עד מאוד פולין גרסיה-ויארדו, אחותה של מאליברן. בשנת 1833, בגיל 13, יצא עם אביו לסיור קונצרטים בגרמניה. הוא זכה בהצלחה רבה ונפגש עם לואי שפור ועם רוברט שומאן, ששמע אותו והשווה את נגינתו לזו של ניקולו פאגאניני. במשך העשור הבא ביקר בערים שונות באירופה ונגינתו הרשימה לא רק את הקהל אלא גם מוזיקאים מפורסמים כמו ברליוז ופאגאניני, שאותו פגש בשנת 1834 בלונדון. בשנת 1843 ערך סיור קונצרטים בארצות הברית. בשנים 1846 -1851 חי וייטאן בסנקט פטרבורג והיה הכנר האישי של הצאר ניקולאי הראשון. הוא היה פרופסור לכינור בקונסרבטוריון של סנקט פטרבורג. הוא חזר לבריסל כפרופסור לנגינת כינור בקונסרבטוריון, ופיתח שיטה לנגינה בכלי זה. אחד מתלמידיו המפורסמים היה הכנר אז'ן איזאיי. בשנת 1873 לקה באירוע מוחי ששיתק את פלג גופו השמאלי וסיים את הקריירה שלו כנגן. הוא עבר להתגורר אצל בתו וחתנו באלג'יר. ב-1881, בשעה שנסע בכרכרה, יידה שיכור אבן בראשו והוא נפצע קשה ונפטר. שרידיו הובאו לקבורה בעיר הולדתו ורוויה בלוויה רבת משתתפים. בעיר יש אנדרטה לזכרו. נכדו, בנה של בתו, היה הפסל הפולני-צרפתי פול לנדובסקי, שנודע בין היתר בתור יוצרו של פסל ישו הגואל בריו דה ז'ניירו. רוב יצירותיו של וייטאן נכתבו לכלי שבו ניגן בעצמו, כולל שבעה קונצ'רטי לכינור ותזמורת המנוגנים ברובם עד היום ומגוון יצירות סלוניות קצרות. בשנותיו האחרונות, כשנאלץ לוותר על הנגינה בכינור, החל לכתוב לכלים אחרים - שני קונצ'רטי לצ'לו ותזמורת, סונאטה לויולה ותזמורת ושלוש רביעיות מיתרים. עם זאת, הקונצ'רטי לכינור הם אלה המקנים לווייטאן מקום של כבוד בתולדות הכינור, כתומך חשוב באסכולה הפרנקו-בלגית של כלי זה. הקונצ'רטי שלו עצמו וביצועיו את הקונצ'רטי של בטהובן ומנדלסון (משל בטהובן ניגן גם את הסונאטות לכינור ורביעיות המיתרים) העצימו את הממד הקלאסי של רפרטואר הכינור, שנטה לווריאציות ופנטזיות על נושאים מתוך אופרות פופולריות, מבריקות מבחינה טכנית אך רדודות. וייטאן לא הסתפק מעולם בווירטואוזיות לשמה, שלא כאחדים מקודמיו. Robert Cummings, "Henri Vieuxtemps" נתן דונביץ': וירטואוזים, הוצאת זמורה-ביתן, 2003. מדיה וקבצים בנושא אנרי וייטאן בוויקישיתוף אנרי וייטאן, באתר ספוטיפיי אנרי וייטאן, באתר AllMusic (באנגלית) אנרי וייטאן, באתר MusicBrainz (באנגלית) אנרי וייטאן, באתר דיזר אנרי וייטאן, באתר Discogs (באנגלית) אנרי וייטאן, באתר אנציקלופדיה בריטניקה (באנגלית)
קרוגר

קרוגר (בכתיב לועזי: Kruger) או קריגר (Krüger, או Krueger, ו-Krieger ) הוא שם משפחה ממקור גרמני. האם התכוונתם ל... אישים ששמם קרוגר או קריגר: האחים קריגר - יוהאן קריגר (אנ') ויוהאן פיליפ קריגר (אנ') – נגני עוגב ומלחינים גרמניים אנדראס קריגר – אתלטית מזרח גרמניה בעבר. הייתה אלופת אירופה בהדיפת כדור ברזל ברנהרד קריגר – קצין אס אס בדרגת שטורמבאנפיהרר (המקבילה לדרגת מיור בוורמכט), אשר בעת מלחמת העולם השנייה היה אחראי על מבצע ברנהרד שיזמו הנאצים לשם ערעור כלכלת בריטניה דיאן קרוגר – שחקנית קולנוע גרמנייה דניאל קריגר – ממקימי העיר בת ים הנס קריגר – קצין אס אס בדרגת האופטשארפיהרר ופושע מלחמה נאצי. קריגר אחראי לרציחתם של 70,000 יהודים במחוז סטניסלבוב סטיבן קרוגר – שחקן אמריקאי פרידריך וילהלם קריגר – קצין בכיר באס אס בדרגת אוברגרופנפיהרר, מפקד משטרת הממשל הכללי ואחד האחראים לשואת יהודי פולין פאול קריגר – שחמטאי גרמני פול קרוגר – מדינאי בורי בולט באפריקה הדרומית, נשיא הרפובליקה הדרום-אפריקאית (1880–1899) ומראשי תנועת ההתנגדות לשלטון הבריטי באפריקה צ'אד קרוגר – גיטריסט וסולן של להקת הרוק הקנדית ניקלבק קריסטי מקוסקו קריגר – מפיקת קולנוע אמריקאית רובי קריגר (אנ') – גיטריסט וזמר-מלחין, חבר להקת הדלתות חברות מסחריות: קרוגר (חברה) (אנ') – חברת קמעונאות אמריקאית דמויות בדיוניות: פרדי קרוגר – דמות בדיונית מרכזית בסדרת סרטי האימה "סיוט ברחוב אלם" גאוגרפיה: הפארק הלאומי קרוגר – הפארק הלאומי הגדול ביותר בדרום אפריקה ומהגדולים בעולם כולו. קרוי על שם פול קרוגר מטבע: קרוגרראנד – מטבע זהב דרום אפריקני, הנפוץ ביותר בעולם. קרוי על שם פול קרוגר
קית' הרינג

קית' הרינג (באנגלית: Keith Haring;‏ 4 במאי 1958 – 16 בפברואר 1990) היה אמן פופ ארט אמריקאי. הרינג נולד ב-4 במאי 1958 בפנסילבניה והתעניין באומנות כבר מגיל צעיר. בגיל 17 למד עיצוב גרפי למשך שנתיים בבית ספר לאמנות מקצועית, פרסומות ואמנויות יפות. בגיל 19 הרינג יצא מהארון ועבר לניו יורק שם הושפע מאמנות הגראפיטי ולמד בבית ספר לאמנות חזותית. הרינג השיג לראשונה תשומת לב מהציבור בעזרת ציורי הגיר שלו במעברים התת-קרקעיים בניו יורק, ותערוכתו צולמה על ידי הצלם צ'נג וונג צ'י. באותה תקופה, ציורו "התינוק הזוהר" נהפך לסמלו. בשנת 1980 ארגן תערוכות במקום הנקרא "מועדון 57". הוא השתתף בתערוכה בכיכר טיימס, שם צייר בפעם הראשונה בעלי חיים ופנים אנושיות. ב-1981 שרטט את ציור הגיר הראשון שלו על נייר שחור וצבע פלסטיק, מתכת וחומרים אחרים. תערוכת יחיד שלו נערכה בשנת 1987 בהלסינקי ובאנטוורפן. ביוני 1989 צייר על הקיר האחורי של המנזר של הכנסייה של סן אנטוניו בפיזה את ציורו האחרון שפרסם, ציור קיר בשם "טוטומונדו". קרן קית' הרינג הוקמה בשנת 1989 והמשיכה את מורשתו של הרינג של נתינה לארגוני ילדים. הרינג נפטר ב-16 בפברואר 1990 כתוצאה מסיבוכים רפואיים שנגרמו ממחלת האיידס, כשנתיים לאחר אבחון המחלה. במרץ 2023 נפתחה בקניון ארנה הרצליה תערוכה בה הוצגו 200 מיצירותיו. סגנונו של הרינג משויך לזרם באומנות העכשווית שתפס תאוצה והגיע לשיאו בשנות השמונים ונקרא "פופ ארט", ובין נציגיו הבולטים ניתן למנות את רוי ליכטנשטיין ואת אנדי וורהול. יצירותיהם של האמנים בזרם זה מקיפות מגוון שלם של עצמים, אינה מתייחדת רק בתחומים "הקלאסיים" של האומנות כגון ציור ופיסול, ומקיימת דיאלוג ושואבת את השפעתה גם מהתרבות הפופולרית והצרכנית. הרינג צייר בקווים עבים הומוריסטיים ובצבעים בולטים, תוך שימוש בקריקטורה ואמנות רחוב. מדיה וקבצים בנושא קית' הרינג בוויקישיתוף אתר האינטרנט הרשמי של קית' הרינג (באנגלית) קית' הרינג לילדים אורן קנר, ספר הדברים הקטנים של נינה, קית הרינג, דברים (קטנים) שעשינו, באתר הארץ, 17 בדצמבר 2008 הסבר על ה"דודל" (שרבוט גוגל) שפרסמה גוגל לציון יום הולדתו ה-54 של הרינג, באתר מנוע החיפוש "גוגל" (באנגלית), 4 במאי 2012 קית' הרינג, באתר אנציקלופדיה בריטניקה (באנגלית) קית' הרינג, באתר "Find a Grave" (באנגלית) קית' הרינג, במסד הנתונים הקולנועיים IMDb (באנגלית) קית' הרינג, באתר MusicBrainz (באנגלית) קית' הרינג, באתר Discogs (באנגלית) ראיון של הרינג במגזין רולינג סטון, אוגוסט 1989. הביוגרפיה של קית' הרינג באתר www.haring.com רעות ברנע, ‏זאת לא התערוכה הכי טובה של השנה, אבל היא כן הכי כיפית, באתר "Time Out ישראל", 19 במרץ 2023 דר מוספיר, תערוכת קית' הרינג בהרצליה: אירוע אמנותי חשוב, מעניין ונוגע ללב, באתר ynet, 8 במרץ 2023
מירק טופולנק

מירק טופולנק (בצ'כית: Mirek Topolánek; נולד ב-15 במאי 1956 בווסטין, צ'כוסלובקיה) הוא פוליטיקאי צ'כי שכיהן כראש ממשלת צ'כיה מ-16 באוגוסט 2006 עד ל-8 במאי 2009. מירק טופולנק, ראש ממשלת צ'כיה לשעבר, ונשיא מועצת האיחוד האירופי במהלך נשיאות צ'כיה בשנת 2009, מופקד כעת על קידום פרויקט צינור הגז של האוסטרטינג, שנועד לקשר את מרכז עם דרום מזרח אירופה. מדיה וקבצים בנושא מירק טופולנק בוויקישיתוף מירק טופולנק, ברשת החברתית פייסבוק מירק טופולנק, ברשת החברתית אקס (טוויטר) Georgi Gotev, Former Czech PM promotes Eastring gas pipeline, EURACTIV, ‏7-5-2017 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יורוספורט

יורוספורט (באנגלית: Eurosport) היא רשת ערוצי טלוויזיה אירופאית שהוקמה בשנת 1989. הערוץ משודר בכבלים ובלוויין ב-54 מדינות ב-20 שפות. הערוץ בבעלות חברת המדיה הצרפתית קבוצת TF1. יורוספורט משדר תחרויות ספורט רבות וענפי ספורט רבים מכל רחבי אירופה: אליפות אירופה בכדורגל, ליגת האלופות, הליגה האירופית, הסבב העולמי לגברים (ATP), הסבב העולמי לנשים (WTA), טור דה פראנס, וואלטה אספניה, ג'ירו ד'איטליה, אליפות העולם בסנוקר, פריז דקאר, אולימפיאדה, אליפות העולם בסקי, אליפות אירופה בכדורגל עד 21, ועוד. הערוץ הראשון של רשת יורוספורט (Eurosport) עלה לראשונה בשנת 1989, ועד נובמבר 2015 נקרא יורוספורט 1 (Eurosport 1). הערוץ משודר בישראל ב-HOT, ‏yes וסלקום tv. בנובמבר 2015 שינה את שמו ל-Eurosport 1 HD. ב-20 בינואר 2005, עלה לאוויר ערוץ נוסף הנקרא יורוספורט 2 (Eurosport 2) תחת הסלוגן הדור החדש של ערוצי הספורט, המשדר ענפים ותחרויות ספורט נוספות, וב-1 ביולי 2010 עלה בישראל ערוץ יורוספורט 2 ללקוחות הוט. ב-12 באפריל 2015 ערוץ יורוספורט 2 סיים את שידוריו בהוט. במהלך אמצע מרץ 2017 ערוץ יורוספורט 2 עלה שוב לשידור בערוץ 49 ב-HOT. במהלך אמצע יוני 2017 ערוץ יורוספורט 2 עלה לשדר גם ללקוחות yes באפיק 62. החל מספטמבר 2019 זמין גם ללקוחות סלקום tv. ב-1 בספטמבר 2000, עלה לאוויר מבית יורוספורט, ערוץ חדשות יורוספורט (Eurosport News) המשדר חדשות מכל רחבי אירופה. ב-25 במאי 2008 עלה לאוויר ערוץ Eurosport HD, המשדר את תוכני ערוץ 1 Eurosport בהפרדה גבוהה. אירוע הספורט הראשון שהערוץ שידר היה אליפות צרפת הפתוחה. בנובמבר 2015 עבר ערוץ Eurosport 1 לשדר ב-HD והערוץ בוטל. מדיה וקבצים בנושא יורוספורט בוויקישיתוף אתר האינטרנט הרשמי של יורוספורט (באנגלית) יורוספורט, ברשת החברתית פייסבוק יורוספורט, ברשת החברתית אקס (טוויטר) יורוספורט, ברשת החברתית אינסטגרם יורוספורט, ברשת החברתית LinkedIn יורוספורט, סרטונים בערוץ היוטיוב אתר יורוספורט ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אס"י

האם התכוונתם ל... הארגון הסוציאליסטי הישראלי (אס"י) - שמו הרשמי של מצפן (ארגון) קהילת אנשי הספקטרום האוטיסטי בישראל – קהילת אנשי הקשת האוטיסטית בישראל. ארגון הספרנים והמידענים בישראל – ארגון ישראלי המאגד תחתיו את הספרנים (אס"י) והמידענים (אסמ"י) בישראל.
וודסטוק

האם התכוונתם ל... מקומות וודסטוק (אוהיו) – עיר בארצות הברית וודסטוק (אונטריו) – עיר בקנדה וודסטוק (אוקספורד) – עיר באנגליה וודסטוק (אורגון) – עיר בארצות הברית וודסטוק (אילינוי) – עיר בארצות הברית וודסטוק (אלבמה) – עיר בארצות הברית וודסטוק (ג'ורג'יה) – עיר בארצות הברית וודסטוק (ויסקונסין) – עיר בארצות הברית וודסטוק (ויקטוריה) – עיר באוסטרליה וודסטוק (וירג'יניה) – עיר בארצות הברית וודסטוק (ורמונט) – עיר בארצות הברית וודסטוק (מיין) – עיר בארצות הברית וודסטוק (מינסוטה) – עיר בארצות הברית וודסטוק (נובה סקוטיה) – עיר בקנדה וודסטוק (ניו ברנזוויק) – עיר בקנדה וודסטוק (ניו המפשייר) – עיר בארצות הברית וודסטוק (ניו יורק) – עיר בארצות הברית וודסטוק (ניו סאות' ויילס) – עיר באוסטרליה וודסטוק (ניופאונדלנד ולברדור) – עיר בקנדה וודסטוק (פמברוקשייר) – עיר בויילס וודסטוק (קווינסלנד) – עיר באוסטרליה וודסטוק (קונטיקט) – עיר בארצות הברית וודסטוק (קליפורניה) – עיר בארצות הברית וודסטוק (קנטקי) – עיר בארצות הברית אישים תומאס מוודסטוק, דוכס גלוסטר מוזיקה פסטיבל וודסטוק – פסטיבל המוזיקה המקורי משנת 1969 וודסטוק 94' – פסטיבל מוזיקה שהתקיים בשנת 1994 פסטיבל וודסטוק 1999 – פסטיבל מוזיקה שהתקיים בשנת 1999 דמויות וודסטוק (דמות) – דמות מתוך רצועת הקומיקס פינאטס (סנופי)
ג'אז חופשי

ג'אז חופשי (באנגלית: Free jazz) הוא זרם בג'אז שהתפתח בשנות החמישים והשישים של המאה העשרים. הג'אז החופשי נולד מסגנונות הבי-בופ, הארד-בופ, והג'אז המודאלי. אמני הג'אז החופשי ניסו לשבור את המוסכמות המוזיקליות מבחינת ההרמוניה, המלודיה והסולמות. ביצירת ג'אז חופשי, הקצב הוא האלמנט הקבוע היחיד, ויתר מרכיבי היצירה חופשיים לגמרי. לרוב נהוג היה להתחיל במקטע מלודי קצר, ללא הרמוניה, ומאלתרים הלאה והלאה. הדגש באלתור של הסגנון הוא מלודי, ועל כן רוב הכלים המשמשים בו מלודיים, על פי רוב כלי נשיפה, בס ותופים. כלים הרמוניים, כגון פסנתר וגיטרה, נוכחים בג'אז החופשי פחות מאשר בזרמי ג'אז אחרים. את הולדת הג'אז החופשי נהוג למקם ב-1957, אז הופיעו אורנט קולמן וססיל טיילור ב-Five Spot Cafe בניו יורק. הופעה זו מסמלת לדברי חוקרי הסוגה (ז'אנר) את ראשיתו של הג'אז החופשי. אורנט קולמן - סקסופון אלט, נחשב למוביל הזרם ומחלוציו. ג'ון קולטריין - סקסופון טנור, מאבות הזרם. אריק דולפי - נגן חליל, קלרינט בס וסקסופון אלט. סגנונו הייחודי, היכולת הטכנית שלו, והאישיות שלו עיצבו את פני הסגנון. אלווין ג'ונס - תופים, היה המתופף הראשון בסגנון, אשר השפיע מאוד על הזרם הזה ועל המוזיקה בכלל. פרעה סנדרס - סקסופון, נחשב לממשיך דרכו של ג'ון קולטריין. ססיל טיילור - פסנתרן. אלברט איילר - סקסופון. ארצ'י שפ - סקסופון. דון צ'רי - חצוצרה. בילי היגינס - תופים, היה מחלוצי הז'אנר יחד עם אורנט קולמן, איתו השתתף באלבומיו. יאנוש מוניאק - היה בין המוזיקאים הבולטים בסגנון זה בגוש הסובייטי. סטיב פסקוף - גיטרה חשמלית. נחשב לאחד המוזיקאים המשפיעים והחשובים בארץ. אלברט בגר - סקסופונים וחלילים, אמן ישראלי המנגן בין השאר סגנון זה. ג'אז חופשי, באתר אנציקלופדיה בריטניקה (באנגלית) Steven Block, Pitch-Class Transformation in Jazz, JSTOR ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
קלי סלייטר

רוברט קלי סלייטר (באנגלית: Robert Kelly Slater; נולד ב-11 בפברואר 1972) הוא גולש גלים אמריקאי. סלייטר נולד בקוקו ביץ', פלורידה שבארצות הברית, למשפחה נוצרית בעיקרה ממוצא בריטי וגרמני, אם כי סבו של אמו היה ערבי ממוצא סורי-לבנוני. זכה ב-11 אליפויות עולם בתחרות ה-WSL בשנים 1992, 1994, 1995, 1996, 1997, 1998, 2005, 2006, 2008, 2010, ו-2011, חמישה ניצחונות שלו במקום הראשון היו ברצף (1994–1998).[דרוש מקור] סלייטר הוא הגולש הצעיר ביותר וגם המבוגר ביותר שזכה בתואר אלוף העולם בסבב העולמי בגלישת גלים בתחרות ה-WSL, בשל זכיותיו בתחרויות ב-1992 וב-2011 (לראשונה בגיל 20, והאחרונה בגיל 39).[דרוש מקור] סלייטר מחזיק במספר שיאים בספורט גלישת הגלים: הוא הגולש גלים הראשון שזכה בגמר בתוצאה מושלמת של 20 נקודות מתוך 20.[דרוש מקור] נוסף לכך, הוא הגולש המחזיק במספר הזכיות במקום הראשון בתחרויות הכי הרבה פעמים.[דרוש מקור] הוא עדיין מתחרה בסבב ה-WSL, ליגת גלישת הגלים העולמית ,ומדורג ב-20 גולשי הגלים הטובים בעולם.[דרושה הבהרה] שיחק בסדרת הדרמה "משמר המפרץ" בתור ג'ימי סלייד. סלייטר דיבב את דמותו כפינגווין בסרט האנימציה הקומי "תפוס ת'גלים". בשנןת ה-90 היה במערכות יחסים מתוקשרות עם השחקנית הקנדית פמלה אנדרסון, בתחילת שנות ה-2000 עם הדוגמנית הברזילאית ג'יזל בונדשן, ומאוחר יותר עם השחקנית ההוליוודית קמרון דיאז. בשנת 2007, סלייטר תקף באלימות צלם פפראצי ישראלי – לאחר שסלייטר שהה לילה במלון בתל אביב עם הדוגמנית הישראלית בר רפאלי, בת-זוגו באותה עת. מדיה וקבצים בנושא קלי סלייטר בוויקישיתוף אתר האינטרנט הרשמי של קלי סלייטר קלי סלייטר, ברשת החברתית פייסבוק קלי סלייטר, ברשת החברתית אקס (טוויטר) קלי סלייטר, ברשת החברתית אינסטגרם קלי סלייטר, באתר אנציקלופדיה בריטניקה (באנגלית) אליסף דעואל, עדיין על הגל, באתר ynet, 15 במרץ 2014 ציוץ של {{ס:שם הדף}} ברשת החברתית אקס (טוויטר) Kelly Slater, IMDb ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
אמיר

אֶמִיר או אַמִיר (בערבית: أمير- ובפרסית, בפשטו ובאורדו: مير, מִיר) הוא תואר כבוד או אצולה הרווח בשימושו במדינות אסלאמיות במזרח התיכון, בצפון אפריקה, באסיה הקטנה, במדינות הטורקמניות, ובפקיסטן. משמעות המילה, הנגזרת מהשורש הערבי א־מ־ר (أمر), היא "מפקד". במקור היא נועדה לציין מנהיג או מפקד של קבוצת אנשים. עם הזמן הפך השימוש בתואר זה כדי לציין גם שליטים ומושלים ממדינות קטנות. בימינו, משמש תואר האמיר בעולם הערבי ל"נסיך" או ל"יורש העצר". מדינה הנשלטת על ידי אמיר היא אמירות. כמה מהאמירויות הן מדינות ריבוניות, כמו כווית, הנשלטת על ידי שושלת אל-סבאח מאז עצמאותה ב-1961; קטר (מאז 1971) ובחריין (בשנים 1971-2002). אמירויות יכולות להוות גם חלק ממדינה ריבונית, כמו איחוד האמירויות הערביות. פירוש נוסף של התואר כ"נסיך" הוא במשמעותו כצאצא זכר של השליט. במשמעות זו נמצא התואר בשימוש בסולטנות האיים המלדיביים. בכמה מדינות אחרות תואר זה משמש לתיאור יורש העצר. כך למשל יורש העצר הירדני, חוסיין בן עבדאללה השני, מלך ירדן, מכונה "האמיר חוסיין". אמיר היה גם נציב בפרובינציה של האימפריה האיסלאמית. בצורתו התורכמנית של התואר - אאמיר, הוא משמש בהודו ובפקיסטן במשמעות "עשיר" - פעמים רבות בקונוטציה של אלמותיות. אמיר הוא גם תוארו של מנהיג כת אסלאמית שנוסדה בלאהור ב-1914. הנושא בתואר הוא בעל סמכות אסלאמית בלבד, ונטול כוח פוליטי. עד היום נשאו בתואר זה חמישה ממנהיגיה של התנועה האחמדית של לאהור. בצפון ניגריה ובמדינות אחרות באזור הסהרה, התואר משמש לתיאור ראשי שבטים. התנועה היזידית לצד התואר שייח' המשמש את המנהיג המוסלמי שלה, מעניקה את התואר האמיר למנהיג שאינו מנהיג מוסלמי גרידא. כל אחד מהח'ליפים הראשונים נקרא "אמיר המאמינים" (أمير المؤمنين), על מנת להדגיש את מנהיגותו מעל כלל העולם המוסלמי, ובייחוד במובן הכוחני והניצי למונח הג'יהאד על פי דת האסלאם. אמיר כווית אמיר קטר יורש העצר של ערב הסעודית יורש העצר של דובאי יורש העצר של הממלכה המאוחדת מדיה וקבצים בנושא אמיר בוויקישיתוף אמיר, באתר אנציקלופדיה בריטניקה (באנגלית)
Ш

שַה היא אות באלפבית הקירילי המשמשת ברוב השפות הנכתבות באלפביתים קיריליים, גם באלה המשמשים שפות סלאביות וגם באלה שמשמשים שפות שאינן סלאביות, לייצוג עיצור בתר-מכתשי, חוכך, אטום /ʃ/ (כאות ש בעברית) או עיצור כפוף, חוכך, אטום /ʂ/ - בעל צליל קרוב לקודמו. מקור הצורה הוא באות שי"ן העברית וצורתה של האות היא כשל אות E לטינית השוכבת על צידה הארוך, כך שתידמה לאות שי”ן בעברית. כשהיא נטויה, האות הקטנה מזכירה M לטינית קטנה הפוכה (ш). בעוד שרוב האותיות באלפבית הקירילי התבססו על אותיות יווניות, מאחר שלא הייתה אות יוונית בעלת צליל זה, השתמשו האחים קירילוס ומתודיוס באות הגלגוליתית המקבילה, שצורתה התבססה על האות ש העברית. ישנה סברה שצורת האות מבוססת על האלפבית הקופטי, הזהה לאלפבית היווני אך מוסיף עליו מספר אותיות, ביניהן אות בשם שי הדומה בצורתה (Ϣ ϣ) הן לאות הקירילית שה, והן לאות שצ'ה. במתמטיקה, האות Ш מציינת לעיתים את חבורת טייט-שפרביץ'. מדיה וקבצים בנושא Ш בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
דונדין

האם התכוונתם ל... דנידין – עיר בניו זילנד דונאדין – עם המוזכר בטרילוגיית שר הטבעות
אנדור

האם התכוונתם ל... אנדור – סדרת טלוויזיה שמהווה חלק מיקום מלחמת הכוכבים אנדור - הארץ התיכונה - ארץ בדיונית המשמשת כרקע לעלילת ספרי הפנטזיה של ג'ון רונלד רעואל טולקין. אנדור - כוכב הבית של האנדוריאנים ביקום הבדיוני של מסע בין כוכבים. אִנְדוּר - (בערבית: إندور) כפר ערבי ששכן דרומית-מזרחית לנצרת ונכבש במאי 1948, במהלך מלחמת העצמאות.
אתגר המילניום 2002

אתגר המילניום 2002 (MC02) היה תרגיל צבאי שבוצע על ידי צבא ארצות הברית בשנת 2002 ונחשב לתרגיל הגדול והיקר מסוגו בהיסטוריה הצבאית המודרנית. מטרתו של התרגיל הייתה לבחון את עוצמת הצבא האמריקני ובפרט את יעילות התפיסה החדשה שהתבססה על משקל עיקרי לחימוש באמצעי לחימה מונְחים מדויקים ולעליונות מודיעינית מוחלטת (תפיסת ה-RMA) ובד בבד ללמוד לפתח טקטיקות חדשות וכלי נשק מסוגים שיוכלו להתמודד עם האיומים הקיימים כיום בפני הצבא המודרני. התרגיל התקיים בין ה-24 ביולי ל-15 באוגוסט 2002 ועלה מעל 250 מיליון דולר. וייחודו היה בשילוב בין סימולציות מחשב לבין תרגילים חיים. הכוח ה"כחול", ייצג את צבא ארצות הברית התמודד מול כוח "אדום", שהיה צבא של מדינה לא ידועה במזרח התיכון. הערכה הייתה כי מדובר בסימולציה של צבא עיראק או איראן. הכוח האדום, בפיקודו של הגנרל האמריקאי בדימוס פול ואן רייפר, הצליח כבר בימים הראשונים של אתגר המילניום לשגר כמות מאסיבית של טילי קרקע-ים וים-ים נגד ספינות המלחמה האמריקאיות, בהן נושאות מטוסים ובסופו של דבר הטביע לא פחות מ-13 ספינות - זאת למרות שהכוח שמול רייפר היה חזק בלי כל יחס פרופורציונלי מבחינת נשק ויכולות מודיעיניות. ואן רייפר התמודד מול האיומים הימיים כאשר שלח סירות קטנות (כדוגמת סירות דיג או סירות גומי) לאזור של ספינות מלחמה מהכוח הכחול, וביצע התקפות קונבנציונליות והתאבדותיות כנגד כלי השיט. פעולה מוצלחת נוספת של ואן רייפר הייתה שליחת שליחים על אופנועים ליעדיהם על מנת למנוע מהכוח הכחול לנטר מסרים אלקטרוניים למיניהם. כלומר - שליחים אנושיים במסווה של אזרחים. תוצאות התרגיל לא השביעו את רצונם של בכירי הצבא האמריקאי, והוכיחו למעשה כי למרות העליונות הצבאית והמודיעינית המוחלטת של הצבא האמריקאי, יש משמעות רבה לכוח המקרה, האופי האנושי הגורמים לכך ש"שדה הקרב הוא ממלכת האי-ודאות" וש"כל התוכניות משתבשות במגע הראשון" (כפי שניסח קרל פון קלאוזביץ). עם זאת, התקבלה המסקנה כי התרגיל בהחלט עשוי לדמות קרב מודרני בימים אלה. במשרד ההגנה למדו רבות מן התרגיל, וייתכן כי רפורמות רבות בצבא בוצעו בעקבות תוצאותיו. מדיה וקבצים בנושא אתגר המילניום 2002 בוויקישיתוף טום שנקר, אסטרגיית נחיל דבורים - בלב ים, באתר הארץ, 13 בינואר 2008. עמרי פדהצור, חשיבה יצירתית שיטתית בצבא, מערכות 443 (יוני 2012), עמ' 4-11. אריאל וישנה, ‏"אל תשכחו את קלאוזביץ", השילוח, גיליון 15, יוני 2019 עמרי פדהצור, חשיבה יצירתית שיטתית בצבא, מערכות 443 (יוני 2012), עמ' 4-11.
שבע הפסגות

שבע הפְּסָגות הן פִּסְגות ההרים הגבוהים ביותר בכל אחת משבע יבשות העולם. הפסָגות ידועות בהקשר של מסע שבע הפסָגות – האתגר לטפס על כל אחת מהן. את האתגר יזם מטפס ההרים ריצ'רד בס (Bass). ההרים לפי סדר גובהם (על פי ההגדרה המקובלת): אסיה: אוורסט – 8,848 מטר דרום אמריקה: אקונקגווה – 6,960 מטר צפון אמריקה: מקינלי – 6,194 מטר אפריקה: קילימנג'רו – 5,895 מטר אירופה: אלברוס – 5,642 מטר אנטארקטיקה: וינסון מסיב – 4,892 מטר אוקיאניה: פונצ'אק ג'איה (קרסטנז פירמיד) – 4,884 מטר אוסטרליה: הר קושצ'ושקו – 2,228 מטר עקב הגדרות שונות של גבולות היבשות (גאוגרפיות, גאולוגיות או גאופוליטיות) ישנן מספר הגדרות אפשריות לפסגה הגבוהה בכל יבשת וכן למספר היבשות עצמן. שבע היבשות ב"מסע 7 היבשות" נגזרות מההגדרה המקובלת במערב אירופה ובארצות הברית. על פי הגדרה בעלת אופי גאוגרפי (יבשה רצופה מוקפת באוקיינוס) היבשת האוסטרלית כוללת רק את אוסטרליה עצמה. על פי הגדרה זו הר קושצ'ושקו (2,228 מטר) הוא הפסגה הגבוהה ביותר. ואולם רוב המטפסים גורסים כיום כי אוסטרליה ואוקיאניה הן יבשת אחת, ולכן ההר פונצ'אק ג'איה (נקרא גם קרסטנז פירמיד) (4,884 מטר) בגינאה החדשה שבאינדונזיה צריך להיכלל ברשימה. ההגדרה המקובלת לפסגה הגבוהה באירופה הוא הר אלברוס (5,642 מטר), וזאת על פי הגדרת הרי אורל כגבולות אירופה. החולקים על הגדרה זו מחשיבים את מון בלאן (4,808 מטר) כפסגה הגבוהה באירופה. מטפסים מקצועיים רבים קובלים על כך כי האתגר מושך אליו גם מטפסים ברמה חובבנית ומטה המסכנים את עצמם בשביל היוקרה הפופוליסטית של טיפוס ה-"7". גם תופעת המסחור של ספורט הטיפוס, המתבטאת בחברות המציעות הבטחה להביא לקוח על 7 הפסגות או להשלים אתגרים פופולרים אחרים בעבור תשלום נאה, ספגה ביקורת רבה על ידי קהילת המטפסים. טענות אלו התגברו וזכו להד בציבור הרחב במיוחד אחרי אסון האוורסט ב-1996 והספר (שהפך לסרט) שנכתב על כך לתוך אוויר דליל: מוות על האוורסט. בספר, ג'ון קרקאור, אחד המטפסים שהיה שם לא אחת, רומז כי העובדה שרוב המטפסים על ההר באותו יום היו חובבנים מקבוצות מסחריות תרמה תרומה מכרעת לגודל האסון שהתרחש (8 הרוגים, ביניהם 2 מדריכים). טענה נוספת לגבי מסע 7 הפסגות (גם כן הועלתה בספר זה) היא, שמסע אל 7 הפסגות השניות בגובהן בכל יבשת, יהיה אתגר קשה יותר. הטענה, בפרט נכונה, לגבי יבשת אסיה שם ההר השני בגובהו בעולם - K2, משתווה כמעט לגובה האוורסט אבל נחשב לקשה הרבה יותר מבחינת הטיפוס הטכני. דורון אראל, הישראלי הראשון שהגיע לפסגת האוורסט, היה גם הישראלי הראשון שהשלים את מסע שבע הפסגות, כשעמד ביוני 2000 על פסגת הר הר קושצ'ושקו באוסטרליה. בכל אחת מהיבשות נקבע ההר השני בגובהו כפסגה אלטרנטיבית: אוסטרליה וגינאה החדשה – פונצ'אק טריקורה (Puncak Trikora)‏ 4,730 מטר, ואם מתייחסים לאוסטרליה בלבד – טאונסנד (Townsend) ‏ 2,209 מטר אירופה – דיך-טאו (Dykh-Tau) ‏ 5,205 מטר אמריקה הצפונית – הר לוגן (Logan) ‏ 5,959 מטר אמריקה הדרומית – אוחוס דל סלאדו (Ojos del Salado) ‏ 6,893 מטר אנטארקטיקה – הר טיירי (Tyree) ‏ 4,852 מטר אסיה – K2 ‏ 8,611 מטר אפריקה – הר קניה 5,199 מטר הישג זה נחשב לקשה יותר מאשר שבע הפסגות בעיקר עקב העובדה שטיפוס על K2 קשה הרבה יותר מבחינה טכנית מהאוורסט, הר קניה קשה יותר מהקילימנג'רו והר לוגאן קשה יותר לטיפוס מהר מקינלי. מדיה וקבצים בנושא שבע הפסגות בוויקישיתוף הערך "שבע הפסגות" באנציקלופדיית הטיפוס